OpenLLM-France/wikimedia huggingface dataset:
# Hooversville

Hooversville és una població dels Estats Units a l'estat de Pennsilvània. Segons el cens del 2000 tenia 779 habitants.

## Demografia

Segons el cens del 2000, Hooversville tenia 779 habitants, 335 habitatges, i 213 famílies. La densitat de població era de 455,7 habitants per quilòmetre quadrat.
Dels 335 habitatges en un 25,7% hi vivien nens de menys de 18 anys, en un 48,4% hi vivien parelles casades, en un 10,4% dones solteres, i en un 36,4% no eren unitats familiars. En el 33,7% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,1% tenia menys de 18 anys, un 5,3% entre 18 i 24, un 28,9% entre 25 i 44, un 23,4% de 45 a 60 i un 19,4% 65 anys o més.
L'edat mediana era de 40 anys. Per cada 100 dones de 18 o més anys hi havia 93,9 homes.
La renda mediana per habitatge era de 27.578 $ i la renda mediana per família de 34.375 $. Els homes tenien una renda mediana de 25.500 $ mentre que les dones 21.597 $. La renda per capita de la població era de 13.298 $. Entorn del 10,1% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hooversville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Hooversville». American Fact Finder. Oficina del Cens dels Estats Units, 12-01-2010.
# Vieska (Trnava)

* No s'ha de confondre amb Vieska (Banská Bystrica).
Vieska és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1322.
# Raúl Páez

Raúl Páez (26 de maig de 1937) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1962.

## Referències

* ↑ Raúl Páez Fitxa i estadístiques a la FIFA
* ↑ Raúl Páez at BDFA (castellà)
# Gubin

Gubin fou un país amb el qual comerciaren el sumeris, sobretot al temps de Gudea de Lagash, i que s'identifica sense certesa amb el Djebel al-Akhdar, al fons del Golf d'Oman. Es creu que produïa basalt, coure i fusta de l'arbre khaluppu.

## Bibliografia

* Cassin, Elena; Bottéro, Joean; Vercoeur, Joan. Los Imperios del Antiguo Oriente del Paleolítico a la mitad del segundo milenio (en castellà), 1970, p. . ISBN 84-323-0118-3.
# Barranc de la Cometa de la Qüestió

El Barranc de la Cometa de la Qüestió és un barranc que discorre dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
Pel que fa al nom, «sembla que hi havia hagut algun litigi pastoral que li donà aquest nom».
Té el naixement a 2.425 metres, a la Cometa de la Qüestió, per sota del Tuc de Llebreta. Desaigua per l'esquerra al Barranc de Llacs, a la Ribera de Llacs, molt a prop de la seva desembocadura al Riu de Sant Nicolau.

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 2 maig 2011].

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Miguel González Sinde

Miguel González Sinde (carrer Espalter, Retiro, Madrid, juny de 1948) és un editor de cinema espanyol, oncle d'Ángeles González-Sinde
El seu pare era un executiu discogràfic amb vocació de pintor. Va estudiar als Sagrats Cors i es va graduar en Enginyeria Tècnica de Telecomunicacions. En els darrers anys del franquisme va entrar a treballar a TVE com a auxiliar de muntatge, i allí va aprendre l'ofici a base de moviola i revisar grans pel·lícules. El 1973, però, fou detingut com a militant del Partit Comunista d'Espanya i acomiadat de la seva feina. Després de treballar en l'edició de curtmetratges debutà com a editor a Asignatura pendiente (1977) de José Luis Garci, director amb el que ha treballat de muntador a moltes de les seves pel·lícules d'aleshores, com Solos en la madrugada (1978), El crack (1981) i El crack II (1983) i Sesión continua (1984), a la sèrie de televisió Página de sucesos (1985-1986). També va formar part de l'equip de rodatge de Volver a empezar, guanyadora de l'Oscar a la millor pel·lícula de parla no anglesa.
El 1994 va rebre la Medalla del CEC al millor muntatge per la seva tasca a Canción de cunade Garci, pel·lícula per la que també fou nominat al Goya al millor muntatge als IX Premis Goya. El 1999 tornaria a ser nominat al Goya pel seu treball a El abuelo, també de Garci. Finalment, obtindria el preuat guardó el 2001 pel seu treball a You're the one (una historia de entonces) de J. L. Garci. Seria nominat novament pel seu treball a Ninette el 2005. Després ha concentrat la seva tasca en l'ensenyament com a professor de muntatge a l'Escola de Cinematografia de la Comunitat de Madrid (ECAM) i com acadèmic de l'Acadèmia de Cinema Espanyol

## Filmografia

* 2005: Ninette
* 2003: Hotel Danubio
* 2002 Historia de un beso
* 2002 Primer y último amor
* 2000: You're the one (una historia de entonces)
* 1998: El abuelo
* 1997: Las ratas
* 1997: La herida luminosa
* 1996: Sombras y luces: Cien años de cine español (documental)
* 1988-1996: Historias del otro lado (sèrie de televisió)
* 1994: Canción de cuna
* 1993: El laberinto griego
* 1989: El río que nos lleva
* 1988: Soldadito español
* 1988: Jarrapellejos
* 1987: Asignatura aprobada
* 1986: El disputado voto del señor Cayo
* 1985-1986: Página de sucesos (sèrie de televisió)
* 1984: Sesión continua
* 1983: El crack II
* 1982: Volver a empezar
* 1981: El crack
* 1979: Las verdes praderas
* 1978: Solos en la madrugada
* 1977: Asignatura pendiente

## Referències

* ↑ Ana Asión Suñer Miguel González Sinde: la magia del montaje a Cuando el cine español buscó una tercera vía (1970-1980): Testimonios de una transición olvidada
* ↑ "Madrid es mucho más cinematográfica que Los Ángeles", El País, 2 de gener de 1996
* ↑ «Premios del CEC a la producción española de 1994». Círculo de Escritores Cinematográficos. Arxivat de l'original el 2021-02-25. [Consulta: 19 juliol 2019].
* ↑ You're the one (una historia de entonces) al web dels premis Goya
# Sanger (Texas)

Sanger és una població dels Estats Units a l'estat de Texas. Segons el cens del 2000 tenia 4.534 habitants.

## Demografia

Segons el cens del 2000, Sanger tenia 4.534 habitants, 1.645 habitatges, i 1.220 famílies. La densitat de població era de 557,5 habitants per km².
Dels 1.645 habitatges en un 43,1% hi vivien nens de menys de 18 anys, en un 55,1% hi vivien parelles casades, en un 12,9% dones solteres, i en un 25,8% no eren unitats familiars. En el 21,9% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,6% tenia menys de 18 anys, un 9,1% entre 18 i 24, un 31,5% entre 25 i 44, un 19,1% de 45 a 60 i un 9,7% 65 anys o més.
L'edat mediana era de 32 anys. Per cada 100 dones de 18 o més anys hi havia 87 homes.
La renda mediana per habitatge era de 40.380 $ i la renda mediana per família de 43.828 $. Els homes tenien una renda mediana de 32.220 $ mentre que les dones 22.662 $. La renda per capita de la població era de 17.840 $. Aproximadament el 5,2% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sanger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Sanger». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Hooverville

Hooverville és un terme anglès que designa un seguit de barris de barraques apareguts als Estats Units en el transcurs de la Gran depressió, de 1929 fins als anys 1940. El terme "Hooverville" fou creat sobre la base del nom del 31è president dels Estats Units, Herbert Hoover, en exercici al començament de la Gran Depressió.
Aquests pobles, implantats normalment sobre terrenys públics o abandonats, eren constituïts de tendes de campanya o de cabanes on hi vivien els aturats i els sense sostre d'aquest període de crisi econòmica.
Aquests pobles no van ser reconeguts pel govern i van ser doncs de manera periòdica desmantellats per ocupació il·legal de terrenys privats.
La majoria de les construccions estaven fetes de fusta bosc, cartró, plaques de xapa, tubs o tota mena de materials disponibles.
La fam i l'extrema pobresa conduïren els ocupants dels Hooverville a la mendicitat i a enfrontaments amb les forces de l'ordre.
Altres termes nascuts aquesta època ens han arribat com a "Hoover blanket" (un vell diari utilitzat com una coberta) i "Hoover flag" (una butxaca de pantaló arremangada dins-fora).
Els hooverville i més generalment la Gran Depressió han estat descrites a diverses novel·les i pel·lícules. Citem per exemple les obres de John Steinbeck i la pel·lícula de Ron Howard, Cinderella Man.
El major hooverville es trobava a la ciutat de Saint Louis (Missouri) i comptava aproximadament 1.000 persones. El de New York es trobava entre els carrers 72 i 110.

## Notes i referències

* 1 2 Denise Artaud, L'Amérique en crise. Roosevelt et le New Deal, Paris, Armand Colin, 1987, ISBN|2200371160, p.28

## Enllaços externs

* Fotos d'una Hooverville a Portland, Oregon treta de la biblioteca del Congrés.
# Holfertita

La holfertita és un mineral de la classe dels òxids. Rep el nom en honor de John W. Holfert (n. 1949), per les seves importants contribucions a la mineralogia i a la geologia de la serralada de Thomas, als Estats Units.

## Característiques

La holfertita és un hidròxid de fórmula química Ca$_x$U$^{6+}$$_{2-x}$Ti(O$_{8-x}$OH$_{4x}$)·3H₂O. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema trigonal. La seva duresa a l'escala de Mohs és 4.
Segons la classificació de Nickel-Strunz la holfertita pertany a «04.GB - Uranils hidròxids, amb cations addicionals (K, Ca, Ba, Pb, etc.); principalment amb poliedres pentagonals UO₂(O,OH)₅» juntament amb els següents minerals: agrinierita, compreignacita, rameauita, becquerelita, bil·lietita, protasita, richetita, bauranoïta, calciouranoïta, metacalciouranoïta, fourmarierita, wölsendorfita, masuyita, metavandendriesscheïta, vandendriesscheïta, vandenbrandeïta, sayrita, curita, iriginita i uranosferita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units).

## Formació i jaciments

Va ser descoberta al Holfertite pit, de la serralada de Thomas, al comtat de Juab (Utah, Estats Units), on es troba en forma de petites agulles grogues semblants a varetes, normalment associades a topazi i quars. Aquest és l'únic indret de tot el planeta on ha estat descrita aquesta espècie mineral.

## Referències

* ↑ «Holfertite» (en anglès). Mindat. [Consulta: 24 novembre 2021].
# Barbara Elisabeth van Houten

Barbara Elisabeth van Houten (Groningen, 8 d'abril de 1863 – La Haia, 27 de maig de 1950) fou una pintora neerlandesa.

## Biografia

Va acudir a l'Escola del Louvre a París abans d'acabar els seus estudis baix August Allebé a la Rijksacademie voor Beeldende Kunsten en Amsterdam. Era la neboda de Sina Mesdag-van Houten qui li va aconsellar en els seus estudis. A més de les pintures a l'oli és coneguda pels seus gravats i va ser membre del grup neerlandès Etcher Club (1885-1896).
Dos dels seus aiguaforts Two seated girls i Tulips van estar inclosos a l'Exposició Universal de Chicago de 1893.
La seva pintura Girl in a Chair va estar inclosa el 1905 al llibre Women Painters of the World.

## Referències

* ↑ «Barbara Elisabeth van Houten. Biography». The Annex Galleries. [Consulta: 7 maig 2020].
* 1 2 3 «Barbara Elisabeth van Houten» (en neerlandès). Rijksbureau voor Kunsthistorische Documentatie. [Consulta: 16 abril 2016].
* ↑ «Barbara Elisabeth van Houten (1862 - 1950)». Etcher at the Exposición Universal de Chicago (1893).
* ↑ Sparrow, Walter Shaw. «Women painters of the world, from the time of Caterina Vigri, 1413-1463, to Rosa Bonheur and the present day», 1905.
# Gubèrnia de Tàurida

La gubèrnia de Tàurida (en rus Таврическая губерния, transcrit: Tavrítxeskaia gubèriya) va ser una gubèrnia (governació) de l'Imperi Rus. Abastava la península de Crimea i la regió adjacent situada entre el Dnipró i les costes del mar Negre i el mar d'Azov. Des de 1802 incloïa també Simferòpol (Симферополь).

## Correspondència amb l'actualitat

La Gubèrnia comprèn totalment o grans porcions de les províncies actuals de:
* República de Crimea
* Província de Kherson
* Província de Zaporíjia

## Subdivisions en Uezd

Els Uezd en els quals es divideix la Gubèrnia de Tàvria en les disposicions de 1802 són:
* Uezd de Berdiansk (Бердянский)
* Uezd de Dnièper (Днепровский), després redenominada com a Alexki (Алешки)
* Uezd de Ievpatòria (Евпаторийский)
* Uezd de Melitòpol (Мелитопольский)
* Uezd de Perekop (Перекопский)
* Uezd de Simferòpol (Симферопольский)
* Uezd de Feodòssia (Феодосийский)
* Uezd de Ialta (Ялтинский)

## Referències

* ↑ «Taurida». A: Hugh Chisholm. Encyclopædia Britannica (en anglès). 26. 11a ed. Cambridge University Press, 1911.

## Vegeu també

* Crimea
# Pau i el seu germà

Pau i el seu germà és una pel·lícula catalana de caràcter intimista del 2001, la tercera dirigida per Marc Recha i Batallé. Fou elaborada amb un equip tècnic reduït i rodada a espais naturals. Fou rodada originàriament en català, coproduïda amb França i exhibida a la selecció oficial del 54è Festival Internacional de Cinema de Canes. Fou emesa per TV3 l'11 de febrer de 2006.

## Argument

Àlex, que treballa al Port de Barcelona, es cansa de la seva vida rutinària i decideix deixar la feina per anar-se'n a viure als Pirineus. Al cap d'uns quants mesos, el seu germà Pau i la seva mare Mercè reben la notícia que s'ha suïcidat sense motiu aparent. Es presenten al poble on vivia i entren en contacte amb Sara, la seva xicota; Emili, el seu cap i amic, que va deixar la seva família per viure sol a la muntanya; Toni, treballador també d'aquest i enamorat d'amagat de Sara, i Marta, filla d'Emili, que retorna inesperadament de França a la recerca del seu pare. S'estableixen una sèrie d'interaccions que propicien que a través dels altres cadascú descobreixi una nova visió d'Àlex, alhora que quan se separin, cap d'ells serà el mateix.

## Repartiment

* David Selvas - Pau
* Nathalie Boutefeu - Marta
* Marieta Orozco - Sara
* Lluís Hostalot - Emili
* Alícia Orozco - Mercè
* Juan Márquez - Toni
* David Recha - Àlex

## Premis

Marc Recha va rebre un dels Premis Ondas 2001 al millor director de cinema. i el Premi FIPRESCI al Festival Internacional de Cinema de Riga. Va estar nominada als Premis Butaca de 2001 i al Festival de Cinema de Bogotà del mateix any.

## Bibliografia

* Pau i el seu germà per Jordi Batlle Caminal, A: Nosferatu: Revista de cine, ISSN 1131-9372, Nº. 46, 2004 (Ejemplar dedicado a: Marc Recha al desnudo), págs. 46-50

## Referències

* ↑ «'Pau i el seu germà' es una película que no busca al gran público», Última Hora, 23 de maig de 2001
* ↑ «Official Selection 2001 : All the Selection». Arxivat de l'original el 3 desembre 2013.
* ↑ Pau i el seu germà a esadir.cat
* ↑ Pau i el seu germà al Diccionari del Cinema a Catalunya
* ↑ Pau y su hermano a Fotogramas
* ↑ Los Premios Ondas reconocen el rigor en la información y la calidad en el éxito audiovisual, El País, 30 de novembre de 2001
* ↑ Premis del Festival de Riga a IMDB

## Enllaços externs

* Pau i el seu germà Arxivat 2013-07-02 a Wayback Machine. a labutaca.net
* Making off de la pel·lícula a Youtube
# Barranc de la Comallavei

El barranc de la Comallavei és un barranc, afluent del riu de Manyanet. Discorre per l'antic terme de Benés, de l'Alta Ribagorça, tot i que administrativament pertany al terme de Sarroca de Bellera, al Pallars Jussà.
Es forma al vessant sud de la Pica de Cerví, des d'on davalla primer cap al sud i després cap al sud-est, fins al fons de la vall del riu de Manyanet, prop de la Borda de Rafel, al nord-est de Manyanet.

## Enllaços externs

* Institut Cartogràfic de Catalunya
# Meliteu

Meliteu, (en grec antic Μελιτεύς), segons la mitologia grega, és un heroi, fill de Zeus, el Déu suprem i d'un nimfa anomenada Otreis. És fundador i epònim de la ciutat de Melitea a Tessàlia.
Al néixer, Meliteu va ésser abandonat al bosc per la seva mare, qui temia l'aclaparadora còlera d'Hera, que estava molt gelosa. Tot i així, Zeus es va preocupar pel seu fill i va enviar un eixam d'abelles que li varen proporcionar bon aliment fins que Meliteu va ser recollit per un pastor anomenat Fagre, fill de la mateixa nimfa i d'Apol·lo, que va ser qui definitivament el va criar. Al fer-se gran va ser molt fort, i va sotmetre els pobles del voltant, fundant la ciutat de Melitea. Va regnar en aquesta ciutat com un tirà i manà raptar les donzelles i se les va apropiar. Es va enamorar d'una, Àspalis, filla d'Ageu, però ella, abans de l'arribada dels soldats que l'anaven a buscar, es penjà. El germà de la noia, Astígites, es va posar els vestits d'ella i a sota hi amagà una espasa, fent-se passar per Àspalis. Quan era davant del tirà el matà. Els habitants de la ciutat van tirar el cos de Meliteu al riu i van proclamar rei Astígites.

## Referències

* ↑ Diccionario de mitología clásica (C. Falcón, E. Fernández-Galiano y R. López Melero), Alianza editorial
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 354. ISBN 9788496061972.
# Sangerville

Sangerville és una població dels Estats Units a l'estat de Maine (EUA). Segons el cens del 2000 tenia 1.270 habitants.

## Demografia

Segons el cens del 2000, Sangerville tenia 1.270 habitants, 554 habitatges, i 361 famílies. La densitat de població era de 12,7 habitants/km².
Dels 554 habitatges en un 26,4% hi vivien nens de menys de 18 anys, en un 53,1% hi vivien parelles casades, en un 8,5% dones solteres, i en un 34,8% no eren unitats familiars. En el 29,2% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,8.
Per edats la població es repartia de la següent manera: un 22% tenia menys de 18 anys, un 5,4% entre 18 i 24, un 26,6% entre 25 i 44, un 28,8% de 45 a 60 i un 17,2% 65 anys o més.
L'edat mediana era de 42 anys. Per cada 100 dones de 18 o més anys hi havia 99 homes.
La renda mediana per habitatge era de 28.036 $ i la renda mediana per família de 35.809 $. Els homes tenien una renda mediana de 26.518 $ mentre que les dones 19.353 $. La renda per capita de la població era de 13.984 $. Entorn del 8,7% de les famílies i l'11,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sangerville». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Sangerville». American Fact Finder. Oficina del Cens dels Estats Units, 12-01-2010.
# Innes Cuthill

Innes C. Cuthill (nascut el 1960) és un professor d'ecologia del comportament a la Universitat de Bristol. La seva recerca se centra en el camuflatge i, concretament, en com evoluciona en resposta a la visió en color d'altres animals, incloent-hi els depredadors.

## Biografia

Innes Cuthill estudià a la University College School de Londres. El 1982 es graduà en Zoologia per la Universitat de Cambridge i el 1985 es doctorà per la Universitat d'Oxford. Treballà a Oxford fins al 1989, quan fou nomenat professor a la Universitat de Bristol. El 1998 esdevingué catedràtic. Entre el 2008 i el 2012 fou cap de l'Escola de Ciències Biològiques. Segons ell, «porto dos barrets, un d'ecòleg del comportament i un altre d'ecòleg sensorial», que conflueixen en un intent d'explicar «el disseny de les formes i funcions dels animals a través de la selecció natural». La seva recerca se centra en l'evolució del camuflatge d'un tipus d'animal, com ara les preses, en resposta a la visió en color d'un altre tipus d'animal, com ara els depredadors.

## Obres

Cuthill ha contribuït a més de 180 articles científics, majoritàriament sobre la visió i el camuflatge, tot i que també ha escrit sobre l'ús d'estadístiques en biologia, àmbit en el qual té més de 1.600 citacions, i sobre directives per informar de l'ús d'animals en la recerca, àmbit en el qual té més de 2.000 citacions.

## Premis i distincions

El 1998 fou guardonat amb la Medalla Científica de la Societat Zoològica de Londres i el 2005 amb el premi de Nature i NESTA a la mentoria científica. Entre el 2007 i el 2010 presidí l'Association for the Study of Animal Behaviour. Donà la Conferència Tinbergen del 2014 i guanyà la Medalla ASAB del 2018 per les seves contribucions a la ciència del comportament dels animals.

## Referències

* 1 2 «Professor Innes Cuthill» (en anglès). Universitat de Bristol.
* 1 2 3 «IC Cuthill» (en anglès). Google Acadèmic.
* ↑ Nakagawa, Shinichi; Cuthill, Innes C. «Effect size, confidence interval and statistical significance: a practical guide for biologists» (en anglès). Biological Reviews, 82, 4, 2007, pàg. 591-605. DOI: 10.1111/j.1469-185X.2007.00027.x. PMID: 17944619.
* ↑ Kilkenny, Carol; Browne, William J.; Cuthill, Innes C.; Emerson, Michael; Altman, Douglas G. «Improving Bioscience Research Reporting: The ARRIVE Guidelines for Reporting Animal Research» (en anglès). PLoS Biology, 8, 6, 2010, pàg. e1000412. DOI: 10.1371/journal.pbio.1000412. PMC: 2893951. PMID: 20613859.
* ↑ «Professor Innes Cuthill» (en anglès). Camolab.
* ↑ «Tinbergen Lecturer» (en anglès). ASAB.
* ↑ «Tinbergen Medal» (en anglès). ASAB.
# Hemítea

Hemítea (en grec antic Ήμιθέα), va ser, segons la mitologia grega, una filla del rei Cicne, de la Tròade, i germana de Tenes, l'heroi epònim de Tenedos.
Hemítea vivia amb el seu germà a Tenedos quan els grecs van desembarcar a l'illa mentre anaven cap a la guerra de Troia. Tenes va voler impedir que desembarquessin llençant-los pedres, però va ser mort per Aquil·les, que el va ferir al pit. Llavors Aquil·les va perseguir Hemítea per violar-la, però la terra es va obrir davant d'ella i se la va empassar, aconseguint lliurar-se així del seu perseguidor.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 237. ISBN 9788496061972.